Iktatószám: T/29-1/2023.

**Jegyzőkönyv**

**Készült**: A Pénzügyi Bizottság és a Térségfejlesztési Bizottság 2023. január 26-i, a Megyeháza Földszinti 5. sz. termében tartott együttes üléséről.

**Jelen vannak**: a mellékelt jelenléti ívek szerint

**Fodor Márk**: Szeretettel köszönti a megjelenteket az együttes ülésen. 4 közös napirendi pont szerepel a meghívóban, majd a Térségfejlesztési Bizottság megtárgyalja külön a 2023. évi munkatervét. Kérdezi a bizottság tagjait, hogy a kiküldött napirendi ponttal kapcsolatban, van-e valakinek kérdése, észrevétele, hozzászólása. Ennek hiányában a napirendi pontot szavazásra bocsátja.

**1/2023. (I.26.) TB számú határozat**

*A Zala Vármegyei Közgyűlés Térségfejlesztési Bizottsága az elnök által előterjesztett napirendet 6 igen szavazattal egyhangúan elfogadta.*

**Zakó László**: Tisztelettel köszönti a Pénzügyi Bizottság tagjait, Alelnök Urakat, a Hivatal dolgozóit és a megjelenteket. Megállapítja, hogy a bizottság határozatképes. A kiküldött napirendi pontokat szavazásra bocsátja.

**1/2023. (I.26.) PB számú határozat**

*A Zala Vármegyei Közgyűlés Pénzügyi Bizottsága az elnök által előterjesztett napirendet 5 igen szavazattal egyhangúan elfogadta.*

**Napirend tárgyalása**:

1. **Rendelet-tervezet a Zala Megyei Önkormányzat 2022. évi költségvetésének módosítására**

**Zakó László**: Felkéri Hellerné Vizsy Ritát az előterjesztés szóbeli kiegészítésére.

**Hellerné Vizsy Rita**: 1.605.780 e Ft-ról 1.615.764 e Ft-ra emelkedik a költségvetés főösszege. A legjelentősebb tétel a 2023. évi állami támogatás előlege, melynek összege tartalékba került.

**Zakó László**:Köszöni Gazdasági Vezető Asszonynak a szóbeli kiegészítést. Kérdezi, hogy miért rakták tartalékba az állami megelőlegezés összegét, mikor ez fedezte a 2023. január 5-ig esedékes bérkifizetést.

**Hellerné Vizsy Rita**:Mert ez még a 2022. évi költségvetést érinti.

**Fodor Márk**: Kérdezi a Térségfejlesztési Bizottság tagjait, hogy van –e kérdés a bizottsági tagok részéről. Kéri, hogy szavazzanak a napirend elfogadásáról.

**2/2023. (I.26.) TB számú határozat**

*A Zala Vármegyei Közgyűlés Térségfejlesztési Bizottsága „Rendelet-tervezet a Zala Megyei Önkormányzat 2022. évi költségvetésének módosítására” című napirendi pontot 6 igen szavazattal, egyhangúan elfogadta.*

**Zakó László**: További hozzászólás, kérdés hiányában a napirendi pontot szavazásra bocsátja.

**2/2023. (I.26.) PB számú határozat**

*A Zala Vármegyei Közgyűlés Pénzügyi Bizottsága „Rendelet-tervezet a Zala Megyei Önkormányzat 2022. évi költségvetésének módosítására” című napirendi pontot 5 igen szavazattal egyhangúan elfogadta.*

**2. Rendelet-tervezet a Zala Vármegye Önkormányzata 2023. évi költségvetéséről**

**Fodor Márk**: Kéri Hellerné Vizsy Ritát, hogy a sarokszámokat foglalja össze.

**Hellerné Vizsy Rita:** A 2023. évi költségvetés induló főösszege 1.167.044 e Ft. A 8. és 9. mellékletek pontosan tartalmazzák ennek a felhasználását. A 11. mellékletben kerül bemutatásra, hogy mely pályázatokat érint többéves kötelezettségvállalás. Ezeknek a fedezete a működési céltartalékban található. Adósságot keletkeztető ügylettel idén és az elkövetkező 3 évben sem számolunk. Erről szól az előterjesztésben található határozati javaslat.

**Fodor Márk**: Köszöni a szóbeli kiegészítést. Kérdezi, hogy kérdés és javaslat van –e a napirendi ponttal kapcsolatban.

**Zakó László**: Köszöni elnök Úrnak, hogy átadta a szót. Ő több helyen kiemelte a létszámkeretre történő hivatkozást, ami 22 fő, a valós létszám pedig 13 fő. Ez országos viszonylatban is a legkevesebb. Kérdezi, hogy nem szükséges –e feltölteni a létszámot a 22 főre, továbbá ez a bértömeg 13 főre, vagy 22 főre van –e tervezve.

**Dr. Mester László**: 13 főre van a bérkeret tervezve. 2012. január 1-i feladatváltozáskor volt a Hivatal létszámkerete 22 fő, jelenleg ebből 13 munkakör betöltött, a létszám feltöltése nem indokolt.

**Zakó László**: Az előterjesztésben szerepel 39%-os jutalomkeret, mely a bértömeghez és a létszámhoz viszonyítva milyen arányban kerül elosztásra, és a keret felhasználásra került –e.

 **Dr. Mester László**: A keret a költségvetési rendelet-tervezetben biztosításra került. A felhasználás mértéke év közben kerül majd meghatározásra. 2022. évre tervezett keretet közel teljes mértékben kimerítette a Hivatal.

**Fodor Márk**: Amennyiben egyéb kérdés, észrevétel, vagy javaslat nincs, kéri a Térségfejlesztési Bizottság tagjait, hogy először a határozatról, majd a rendeletről is szavazzanak.

**3/2023. (I.26.) TB számú határozat**

*A Zala Vármegyei Közgyűlés Térségfejlesztési Bizottsága a „Zala Vármegye Önkormányzata adósságot keletkeztető ügyleteiből eredő fizetési kötelezettségeinek 2024-2026 évekre várható összege 0 Ft.” határozati javaslatot 6 igen szavazattal egyhangúan elfogadta.*

**4/2023. (I.26.) TB számú határozat**

*A Zala Vármegyei Közgyűlés Térségfejlesztési Bizottsága a* „*Rendelet-tervezet a Zala Vármegye Önkormányzata 2023. évi költségvetéséről” című napirendi pontot 6 igen szavazattal egyhangúan elfogadta.*

**Zakó László**: Kéri a Pénzügyi Bizottság tagjait, hogy először a határozatról, majd a rendeletről szavazzanak.

**3/2023. (I.26.) PB számú határozat**

*A Zala Vármegyei Közgyűlés Pénzügyi Bizottsága a „Zala Vármegye Önkormányzata adósságot keletkeztető ügyleteiből eredő fizetési kötelezettségeinek 2024-2026 évekre várható összege 0 Ft.” határozati javaslatot 5 igen szavazattal egyhangúan elfogadta.*

**4/2023. (I.26.) PB számú határozat**

*A Zala Vármegyei Közgyűlés Pénzügyi Bizottsága* „*Rendelet-tervezet a Zala Vármegye Önkormányzata 2023. évi költségvetéséről” című napirendi pontot 5 igen szavazattal, egyhangúan elfogadta.*

1. **A Zala Megyei Területfejlesztési Ügynökség Közhasznú Nonprofit Kft. 2023. évi üzleti tervének elfogadása**

**Fodor Márk**: Sok szeretettel és tisztelettel köszönti Héder Miklós Urat, a Zala Megyei Területfejlesztési Ügynökség Közhasznú Nonprofit Kft. ügyvezető igazgatóját. Kéri, főbb pontokban foglalja össze a napirendi pontot.

**Héder Miklós**: Tisztelettel köszönti a Képviselő Urakat és Hölgyeket, a megjelenteket. A Kft. folytatja a 2022. évi tevékenységét. A TOP kerékpárúti pályázatok projektmenedzsment feladatait továbbra is a Kft. látja el, a Kisfaludy Programban projektelőkészítés zajlik, ahogy a TOP 1.5.1. pályázat kapcsán is. A TOP Plusz foglalkoztatási program két részre válva tovább folytatódik. Az egyik rész a 2022-es feladatrendszer folytatása, a másik 2023-asban új indikátorok nem vonhatók be, amíg a 2022-es feladatokat el nem végzik. A Kft. létszáma változatlan. Költségvetése az előző évekéhez hasonló, jelentős változás azonban, hogy a közhasznú célú működésre kapott támogatás összege kisebb, mivel a projektekből nagyobb összeg elszámolására van lehetőség.

**Fodor Márk**: Kérdezi, hogy van –e kérdés, észrevétel, javaslat az előterjesztéssel kapcsolatban. Amennyiben nincs, átlépnek a szavazás fázisába.

**5/2023. (I.26.) TB számú határozat**

*A Zala Vármegyei Közgyűlés Térségfejlesztési Bizottsága „A Zala Megyei Területfejlesztési Ügynökség Közhasznú Nonprofit Kft. 2023. évi üzleti tervének elfogadása” című napirendi pontot 6 igen szavazattal egyhangúan elfogadta.*

**Zakó László**: Kérdés és hozzászólás hiányában szavazásra bocsátja a napirendet.

**5/2023. (I.26.) PB számú határozat**

*A Zala Vármegyei Közgyűlés Pénzügyi Bizottsága „A Zala Megyei Területfejlesztési Ügynökség Közhasznú Nonprofit Kft. 2023. évi üzleti tervének elfogadása” című napirendi pontot 5 igen szavazattal egyhangúan elfogadta.*

1. **Tájékoztató a Zala Vármegyei Önkormányzati Hivatal által elvégzett feladatokról**

**Fodor Márk**: Felkéri Dr. Mester Lászlót az előterjesztés szóbeli kiegészítésére.

**Dr. Mester László**: Az előterjesztés részletes, az esetleges kérdésekre szívesen válaszol.

**Zakó László**: A Pénzügyi Bizottság nevében a köszönetét fejezi ki az elvégzett munkáért a Hivatal valamennyi munkatásra részére.

**Dr. Mester László**: megköszönte a bizottsági elnök észrevételét.

**Fodor Márk**: A napirendi pontot szavazásra bocsátja.

**6/2023. (I.26.) TB számú határozat**

*A Zala Vármegyei Közgyűlés Térségfejlesztési Bizottsága „Tájékoztató a Zala Vármegyei Önkormányzati Hivatal által elvégzett feladatokról” című napirendi pontot 6 igen szavazattal egyhangúan elfogadta.*

**Zakó László**: Kérdezi, hogy van –e kérdés a napirendi ponttal kapcsolatban. Kérdés hiányában a napirendi pontot szavazásra bocsátja.

**6/2023. (I.26.) PB számú határozat**

*A Zala Vármegyei Közgyűlés Pénzügyi Bizottsága „Tájékoztató a Zala Vármegyei Önkormányzati Hivatal által elvégzett feladatokról” című napirendi pontot 5 igen szavazattal egyhangúan elfogadta.*

**Fodor Márk**: Az együttes bizottsági ülést bezárja.

K.m.f.

 Fodor Márk Zakó László

a Térségfejlesztési Bizottság elnöke a Pénzügyi Bizottság elnöke